
Жоғары Еуразиялық экономикалық кеңестің «Еуразиялық экономикалық одақтың ортақ газ нарығын қалыптастырудың екінші кезеңіне көшу туралы»  шешімінің жобасы туралы

Еуразиялық экономикалық комиссия Кеңесі шешті:
[bookmark: _GoBack]1. Жоғары Еуразиялық экономикалық кеңестің «Еуразиялық экономикалық одақтың ортақ газ нарығын қалыптастырудың екінші кезеңіне көшу туралы»  шешімінің жобасы (қоса беріліп отыр) мақұлдансын және ол Жоғары Еуразиялық экономикалық кеңестің қарауына ұсынылсын.

ЖОҒАРЫ ЕУРАЗИЯЛЫҚ ЭКОНОМИКАЛЫҚ КЕҢЕС

Еуразиялық экономикалық одақтың ортақ газ нарығын қалыптастырудың екінші кезеңіне көшу туралы

2014 жылғы 29 мамырдағы Еуразиялық экономикалық одақ туралы шарттың 83 және 104-баптарына сәйкес және Жоғары Еуразиялық экономикалық кеңестің 2018 жылғы 6 желтоқсандағы № 18 шешімін іске асыру мақсатында Жоғары Еуразиялық экономикалық кеңес шешті:
1. Еуразиялық экономикалық одаққа мүше мемлекеттер (бұдан әрі тиісінше – мүше мемлекеттер, Одақ) Еуразиялық экономикалық комиссиямен бірлесіп:
а) Одақтың ортақ газ нарығын қалыптастырудың бірінші кезеңінің іс-шараларын орындауды аяқтауды қамтамасыз етсін, оның ішінде:
газ тасымалдау жүйелерінің бос қуаттары туралы ақпараттың қолжетімділігі мен толық ашылуын қамтамасыз етсін;
мүше мемлекеттердің аумақтарында орналасқан газ тасымалдау жүйелеріне қол жеткізудің бірыңғай қағидаларын әзірлесін және келіссін;
мүше мемлекеттердің уәкілетті органдарымен келісілген газбен биржалық сауда-саттықты жүзеге асыру тәртібін бекітсін;
б) Одақтың ортақ газ нарығын қалыптастырудың екінші кезеңіне көшсін, оның шеңберінде:
мүше мемлекеттер өзара бәсекелесетін немесе өздері арасында бәсекелесе алатын газ беру бағыттары бойынша үшінші мемлекеттерге газ тасымалдау және беру мәселелері бойынша мүше мемлекеттердің консультацияларын өткізуге ықпал ету;
мүше мемлекеттердің аумағына газ беру мақсатында Одақтың ортақ газ нарығында сатып алынған газды үшінші мемлекеттерге қайта сатуды болғызбайтын тетіктер әзірлеу;
үшінші мемлекеттердің аумағынан шығатын газға қатысты Одақтың ортақ газ нарығын реттейтін актілерді қолдануды болғызбайтын тетіктер әзірлеу;
Одақтың ортақ газ нарығын қалыптастыру туралы халықаралық шарттың жобасын дайындау қажет;
в) Одақтың ортақ газ нарығын қалыптастырудың бірінші кезеңінің іс-шараларын іске асыру аяқталғаннан кейін Одақтың ортақ газ нарығын қалыптастырудың екінші кезеңінің өзге де іс-шараларын іске асыруды жүзеге асырсын.
2. Осы Шешім ресми жарияланған күнінен бастап күшіне енеді.

